PMIndiaData/PMIndiaSum huggingface dataset:
বিদেশি লগ্নি উন্নয়ন পর্ষদ তুলে দেওয়ার সিদ্ধান্ত কেন্দ্রীয় মন্ত্রিসভার

বিদেশি লগ্নি উন্নয়ন পরিষদের (এফআইপিবি) অবলুপ্তির প্রস্তাবে সম্মতিদিয়েছে কেন্দ্রীয় মন্ত্রিসভা। বুধবার এখানে প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত মন্ত্রিসভার এক বৈঠকে আলোচনা ও মতবিনিময়ের পর এই সম্মতিদানেরসিদ্ধান্ত গ্রহণ করা হয়। এফআইপিবি তুলে দেওয়ার ফলে প্রত্যক্ষ বিদেশি বিনিয়োগের যেসমস্ত প্রস্তাবে সরকারের অনুমোদন প্রয়োজন, তার প্রক্রিয়াকরণের দায়িত্ব বর্তাবে সংশ্লিষ্টপ্রশাসনিক মন্ত্রক ও দপ্তরগুলির ওপর। এফআইপিবি তুলে দেওয়ার ফলে ভারতেপ্রত্যক্ষ বিদেশি বিনিয়োগের মাত্রা ও পরিধির বিশেষ প্রসার ঘটবে বলে মনে করা হচ্ছে।এই পরিস্থিতিতে বিনিয়োগের একটি বিশেষ আকর্ষণীয় গন্তব্য রূপে বিশ্বের সামনে নিজেকেআরও ভালোভাবে তুলে ধরার সুযোগ পাবে ভারত। কেন্দ্রীয় মন্ত্রিসভার এই সিদ্ধান্ত গ্রহণের ফলে বাণিজ্যিক কাজকর্মএকদিকে যেমন সহজতর হয়ে উঠবে, অন্যদিকে তেমনই ন্যূনতম সরকারি হস্তক্ষেপে সুপরিচালনও ব্যবস্থাপনাও সম্ভব করে তোলা যাবে।
লক্ষ্ণৌ-তে ই-রিক্‌শা বন্টন করলেন প্রধানমন্ত্রী

ভারত যে বর্তমানে এক দ্রুততম অর্থনীতির দেশ হিসেবে নিজেকে আত্মপ্রকাশ করছে একথা আজ সারা বিশ্বে স্বীকৃত। বিশ্বব্যাপী মন্দা পরিস্থিতি সত্ত্বেও ভারতে এই ঘটনা ঘটছে। আজ উত্তরপ্রদেশের লক্ষ্ণৌ-তে ভারতীয় মাইক্রো ক্রেডিট সংস্থা আয়োজিত ই-রিক্‌শা বিতরণ সম্পর্কিত এক অনুষ্ঠানে ভাষণদানকালে একথা বলেন প্রধানমন্ত্রী শ্রী নরেন্দ্র মোদী। তিনি বলেন, তাঁর সরকারের প্রাথমিক উদ্দেশ্য হল দরিদ্র সাধারণ মানুষের কল্যাণ এবং যুবসাধারণের জন্য কর্মসংস্থান। তবে, যুবকদের কর্মপ্রার্থী হওয়ার পরিবর্তে কর্মদাতা হিসেবে দেখতে চান তিনি। এই লক্ষ্য পূরণে তাঁর সরকার বেশ কিছু পদক্ষেপও গ্রহণ করেছে বলে উল্লেখ করেন প্রধানমন্ত্রী। প্রধানমন্ত্রী মুদ্রা যোজনা চালু হওয়ার পর এক বছরের কম সময়ের মধ্যেই ২ কোটি মানুষ এর আওতায় উপকৃত হয়েছেন বলে প্রসঙ্গত উল্লেখ করেন শ্রী মোদী। প্রধানমন্ত্রী বলেন, আজ এই অনুষ্ঠানে যাঁরা পায়ে চালানো রিক্‌শার পরিবর্তে বৈদ্যুতিন রিক্‌শা হাতে পাচ্ছেন তাঁদের ক্ষেত্রে এটি একটি নিছক পরিবর্তন মাত্র নয়, বরং, সমগ্র ব্যবস্থায় রূপান্তর ঘটানোর এটি একটি প্রক্রিয়া। নির্বাচিত প্রার্থীদের মধ্যে প্রতীকী রুপে কার্ড এবং সামাজিক নিরাপত্তা প্রকল্পের কাগজপত্র তুলে দেন প্রধানমন্ত্রী। ২,১০০টি বৈদ্যুতিন রিক্‌শার একটি শোভাযাত্রারও আনুষ্ঠানিক সূচনা করেন তিনি। রিক্‌শা চালকদের পরিবারবর্গের সঙ্গে কথা বলেন প্রধানমন্ত্রী। তাঁদের উপার্জনের কিছুটা অর্থ সঞ্চয়েরও পরামর্শ দেন তিনি। প্রধানমন্ত্রী রিক্‌শা চালকদের পরামর্শ দেন তাঁদের সন্তানসন্ততির পড়াশোনার ব্যবস্থা করার জন্যও। anuary, 2016
প্রধানমন্ত্রী নমো অ্যাপের মাধ্যমে ২৪ তারিখের ‘মন কি বাত’ সম্পর্কে দুটি ক্যুইজে অংশগ্রহণের জন্য জনগণের প্রতি আহ্বান জানিয়েছেন

নতুন দিল্লি, ২৫ এপ্রিল, ২০২২ প্রধানমন্ত্রী শ্রী নরেন্দ্র মোদী নমো অ্যাপের মাধ্যমে ২৪শে এপ্রিলের 'মন কি বাত' অনুষ্ঠান সম্পর্কে দুটি ক্যুইজে অংশগ্রহণের জন্য জনগণের প্রতি আহ্বান জানিয়েছেন। শ্রী মোদী এই ক্যুইজে অংশগ্রহণের জন্য লিঙ্ক সকলের সঙ্গে ভাগ করে নিয়েছেন। এক ট্যুইটে প্রধানমন্ত্রী বলেছেন, এবার নমো অ্যাপে গতকালের #মন কি বাত সম্পর্কে একটি নয়, বরং দুটি ক্যুইজ রয়েছে। এরমধ্যে একটি ক্যুইজ সমগ্র এই অনুষ্ঠান সম্পর্কে। আর দ্বিতীয়টি ভারতের বিভিন্ন সংগ্রহালয় সম্পর্কিত। এই দুটি ক্যুইজে আপনারা অবশ্যই অংশ নিন। narendramodi.in/museumquiz narendramodi.in/mkbquiz /
সৌদি আরবের যুবরাজ মহম্মদ বিন সলমনের সঙ্গে প্রধানমন্ত্রীর টেলিফোনে কথোপকথন

প্রধানমন্ত্রী শ্রী নরেন্দ্র মোদী সৌদি আরবের যুবরাজ মহম্মদ বিন সলমনের সঙ্গে টেলিফোনে কথা বলেছেন। সারা বিশ্ব জুড়ে কোভিড-১৯ সংক্রমণের পরিস্থিতি নিয়ে উভয় নেতার মধ্যে আলোচনা হয়। প্রধানমন্ত্রী বিশ্ব জুড়ে এই চ্যালেঞ্জ মোকাবিলায় সমন্বিত প্রয়াসের ওপর জোর দেন, যা হাজার হাজার মানুষের স্বাস্থ্যের ওপর প্রভাবই ফেলেনি, বিশ্বের বিভিন্ন অংশে অর্থনীতির ওপর বিরূপ প্রভাব ফেলেছে। প্রধানমন্ত্রী এই অবকাশে সার্ক গোষ্ঠীভুক্ত দেশগুলির সঙ্গে ভিডিও কনফারেন্সের প্রসঙ্গ তুলে ধরেন। উভয় নেতা জি-২০ নেতৃবৃন্দের মধ্যে এ ধরনের উদ্যোগ গ্রহণের ওপর সহমত পোষণ করেন। বর্তমানে সৌদি আরব জি-২০ গোষ্ঠীর নেতৃত্ব দিচ্ছে। তাঁরা দু’জনেই বিশ্ব জুড়ে কোভিড-১৯ ভাইরাসের বিভিন্ন চ্যালেঞ্জ মোকাবিলায় কী কী ব্যবস্থা নেওয়া হয়েছে, তা নিয়ে আলোচনা করেন এবং মানুষের আস্থা অর্জনের ওপর গুরুত্ব দেন। প্রধানমন্ত্রী ও যুবরাজ তাঁদের আধিকারিকদের মধ্যে নিয়মিত যোগাযোগ রাখার সিদ্ধান্ত গ্রহণ করেন।
২০১৮-র এশিয়ান প্যারা-গেম্‌স-এর পদকজয়ীদের অভিনন্দন জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী ২০১৮-র এশিয়ান প্যারা-গেম্‌স-এর পদকজয়ীদের সঙ্গে সাক্ষাৎ করে তাঁদের অভিনন্দন জানিয়েছেন। এই উপলক্ষে প্রধানমন্ত্রী বলেন, পদকজয়ীদের স্বাগত জানাতে পেরে তিনি অত্যন্ত আনন্দিত। খেলোয়াড়দের ক্রীড়া নৈপুণ্যের প্রশংসা করে তিনি বলেন, মানসিক দৃঢ়তা এঁদের সাফল্যের অন্যতম কারণ। বিশ্ব আঙিনায় ভারতের ভাবমূর্তি তুলে ধরতে অবদান রাখার জন্য প্রধানমন্ত্রী তাঁদের প্রশংসা করেন। পদকজয়ী ক্রীড়াবিদদের প্রশিক্ষকদের ভূমিকারও প্রধানমন্ত্রী প্রশংসা করেন। প্রধানমন্ত্রী ক্রীড়াবিদদের উৎসাহ বজায় রেখে আরও বেশি সাফল্য অর্জনের জন্য কঠোর পরিশ্রম করার আহ্বান জানান। /
কলকাতার ফ্লাইওভার দুর্ঘটনা : রাজ্যের মুখ্যমন্ত্রীর সঙ্গে কথা বললেন প্রধানমন্ত্রী

কলকাতায় একটি নির্মীয়মান উড়ালপুল ভেঙে পড়ার ঘটনায় উদ্ভূত পরিস্থিতি সম্পর্কে খোঁজখবর নিতে পশ্চিমবঙ্গের মুখ্যমন্ত্রী শ্রীমতী মমতা বন্দ্যোপাধ্যায়ের সঙ্গে বৃহস্পতিবার কথা বলেছেন প্রধানমন্ত্রী শ্রী নরেন্দ্র মোদী। কলকাতার এই দুর্ঘটনায় গভীর দুঃখ প্রকাশ করে কেন্দ্রের পক্ষ থেকে সম্ভাব্য সমস্তরকমসাহায্য ও সহযোগিতারও প্রতিশ্রুতি দিয়েছেন প্রধানমন্ত্রী।
সংসদের শীতকালীন অধিবেশনের সূচনায় সংসদের বাইরে সংবাদ মাধ্যমের কাছে বিবৃতিপ্রধানমন্ত্রীর

সুপ্রভাত বন্ধুগণ, শীত ঋতুটির সূচনা সাধারণত দিওয়ালির সময় থেকেই শুরু হয়ে যায়। তবে, বিশ্বউষ্ণায়ন ও জলবায়ু পরিবর্তনের কারণে এখনও সেরকম তীব্র ঠান্ডা আমরা অনুভব করছি না। তবে যাই হোক না কেন, আমাদের শীতকালীন অধিবেশন কিন্তু এখন শুরু হতে যাচ্ছে।এই শীতকালীন অধিবেশনে, যার সূচনা ২০১৭-তে এবং সমাপ্তি ২০১৮’য়, বেশ কিছুগুরুত্বপূর্ণ বিষয় সংসদে উত্থাপিত হবে বলে আমার বিশ্বাস। এই বিষয়গুলির গুরুত্ব ওতাৎপর্য কিন্তু সুদূরপ্রসারী। আমার মতে, বিতর্ক চলতে দেওয়া উচিৎ খুব ভালোভাবেই এবং ইতিবাচক পরিবেশে। শুধুতাই নয়, বিতর্ক চলাকালীন উদ্ভাবনী কিছু কিছু প্রস্তাবও সেখান থেকে উঠে আসা উচিৎ।এইভাবেই সংসদের আলোচনার সময়কালকে দেশের স্বার্থে ও কল্যাণে যথাযথভাবে সদ্ব্যবহারকরা সম্ভব। আমার অবশ্য এ বিষয়ে যথেষ্ট আত্মবিশ্বাস রয়েছে। এমনকি গতকাল একটি সর্বদলীয়বৈঠকেও আমরা মিলিত হয়েছি। সেখানে সকলেই এক বাক্যে স্বীকার করেছেন যে, সংসদেরঅধিবেশনের যথোপযুক্ত সদ্ব্যবহার একান্ত জরুরি। কারণ, তাতে দেশকেই এগিয়ে নিয়ে যাওয়াসম্ভব হবে। আমি আরও আশা করি, সংসদের কাজকর্ম যদি ইতিবাচকভাবে চলে, তা হলে দেশ যেমনএকদিকে উপকৃত হবে, অন্যদিকে তেমনই আমাদের গণতন্ত্রও আরও শক্তিশালী হয়ে উঠবে। সেইসঙ্গে, সাধারণ মানুষের আশা-আকাঙ্খা পূরণের বিষয়টিও লাভ করবে এক বিশেষ গুরুত্ব।আপনাদের সকলকে অনেক অনেক ধন্যবাদ।
রাশিয়ায় প্রধানমন্ত্রী শ্রী নরেন্দ্র মোদীকে সাদর অভ্যর্থনা জানানো হবে ‘অভিনন্দন’ ও ‘অভিব্যাক্তি’র মাধ্যমে

প্রধানমন্ত্রী শ্রী নরেন্দ্র মোদীকে রাশিয়ায় সাদর অভ্যর্থনা জানানো হবে আগামীকাল, অর্থাৎ ২৪ ডিসেম্বর ‘অভিনন্দন’ ও ‘অভিব্যাক্তি’– এই দুটি সাংস্কৃতিক অনুষ্ঠানের মাধ্যমে। ‘অভিনন্দন’ অনুষ্ঠানটি পরিবেশন করবেন রাশিয়ান শিল্পীরা। ভারতের শাস্ত্রীয় ও লোকনৃত্য অবলম্বনে এই অনুষ্ঠানটি প্রযোজনা করা হয়েছে। মূলত, রাশিয়ায় ভারতের সাংস্কৃতিক ঐতিহ্যের লোকপ্রিয়তাকে তুলে ধরতেই এই অনুষ্ঠানের আয়োজন। ভারতীয় সংস্কৃতি শুধুমাত্র রাশিয়ার জনমানসে নয়, দু’দেশের আন্তঃসাংস্কৃতিক সমঝোতার ক্ষেত্রেও এক গুরুত্বপূর্ণ ভূমিকা পালন করেছে। শুধু তাই নয়, ভারতীয় লোকশিল্পকলা কতটা প্রভাব বিস্তার করেছে রাশিয়ার শিল্প ও সংস্কৃতি ক্ষেত্রে তারও পরিচয় পাওয়া যাবে এই অনুষ্ঠানের মাধ্যমে। অনুষ্ঠানটির সূচনা হবে এক শ্লোক উচ্চারণের মধ্য দিয়ে এবং অনুষ্ঠানের প্রথমেই রাশিয়ার ব্রহ্মকুমারীরা পরিবেশন করবেন ‘বন্দে মতরম্‌’ নামে এক বিশেষ বন্দনাগীতি। এরপরই পরিবেশিত হবে কুচিপুড়ি, কত্থক ও ডান্ডিয়া রাস নৃত্য। অনুষ্ঠানের শেষ পর্বে রয়েছে শ্রী অটল বিহারী বাজপেয়ির কবিতা ‘গীত নয়া গাতা হুঁ’ অবলম্বনে এক সঙ্গীতালেখ্য। এই গীতি আলেখ্যটি লতা মঙ্গেশকরের তৈরি। ৫২ জন শিল্পী একসঙ্গে মঞ্চে এসে উপস্থাপিত করবেন এই বিশেষ আলেখ্যটি। এখানে উল্লেখযোগ্য বিষয়টি হল অটল বিহারী বাজপেয়ির জন্মদিনের প্রাক্কালেই পরিবেশিত হচ্ছে এই গীতি আলেখ্য। ‘অভিব্যাক্তি’ অনুষ্ঠানটিতে ভারতের ইতিহাস, সংস্কৃতি ও ঐতিহ্য-পরম্পরাকে উপস্থাপিত করবেন রাশিয়ান শিল্পীরা। ভারত ও রাশিয়ার জনসাধারণের মধ্যে যে মৈত্রী ও সৌভ্রাতৃত্বের সম্পর্ক রয়েছে তারই প্রতিফলন ঘটবে এই অনুষ্ঠান পরিবেশনের মধ্য দিয়ে। ‘অভিব্যাক্তি’ অনুষ্ঠানটি তাই পারস্পরিক শুভেচ্ছা, প্রীতি, আনন্দ ও উৎসাহের এক সাংস্কৃতিক প্রতিফলন। এই বিশেষ সাংস্কৃতিক পর্বটিতে অংশগ্রহণ করবেন ১০০ জনের মতো শিল্পী। ‘নমস্কারম’, ‘ভারতনাট্যম’, ‘খোরিয়া’, ‘লাবনি’ সহ বিভিন্ন সাংস্কৃতিক কলা উপস্থাপিত হবে।
ভারতের পরবর্তী প্রধান বিচারপতি হচ্ছেন রঞ্জন গগৈ

ভারতের রাষ্ট্রপতি, বিচারপতি রঞ্জন গগৈকে দেশের পরবর্তী প্রধান বিচারপতি নিয়োগ করেছেন। বর্তমান, প্রধান বিচারপতি দীপক মিশ্রের অবসরগ্রহনের পর, বিচারপতি গগৈ আগামী তেশরা অক্টোবর প্রধান বিচারপতির দায়িত্বভার গ্রহণ করবেন। বিচারপতি রঞ্জন গগৈয়ের জন্ম ১৯৫৪-র ১৮ নভেম্বর। ১৯৭৮-এ আইনজীবি হিসেবে তাঁর নাম নথীভুক্ত হয়। গুয়াহাটি হাইকোর্টে সংবিধান কর আরোপ এবং কোম্পানী সংক্রান্ত বিষয়ে তিনি প্র্যাকটিস শুরু করেন। ২০০১-এর ২৪ ফেব্রুয়ারি তিনি গুয়াহাটি হাইকোর্টের স্হায়ী বিচারপতি নিযুক্ত হন। বিচারপতি গগৈকে ২০১০-র ৯ সেপ্টেম্বর পাঞ্জাব ও হরিয়ানা হাইকোর্টে বদলি করা হয়। ২০১১-র ১২ ফেব্রুয়ারি তিনি পাঞ্জাব ও হরিয়ানা হাইকোর্টের প্রধান বিচারপতি হিসেবে নিযুক্ত হন। দেশের সর্বোচ্চ আদালত সুপ্রীম কোর্টের বিচারপতি হিসেবে তাঁকে ২০১২-র ২৩ এপ্রিল নিয়োগ করা হয়। /…
আত্মনির্ভর ভারত অ্যাপ উদ্ভাবন চ্যালেঞ্জের আওতায় নতুন উদ্ভাবিত অ্যাপগুলির ‘মন কি বাত’-এ প্রশংসা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী তাঁর সর্বশেষ ‘মন কি বাত’ অনুষ্ঠানে জাতির উদ্দেশে ভাষণে বলেছেন, আত্মনির্ভর ভারত অ্যাপ উদ্ভাবন চ্যালেঞ্জে যুব সম্প্রদায় উৎসাহের সঙ্গে অংশগ্রহণ করেছে। এ প্রসঙ্গে তিনি আরও জানান, টিয়ার-২ ও টিয়ার-৩ শ্রেণীর শহরগুলি থেকে প্রতিযোগিতায় যতগুলি আবেদনপত্র এসেছে তার দুই-তৃতীয়াংশই যুব সম্প্রদায়ের কাছ থেকে। ইতিমধ্যেই বিভিন্ন শ্রেণীতে দুই ডজনের বেশি অ্যাপকে পুরস্কৃত করা হয়েছে। শ্রী মোদী শ্রোতাদের এই অ্যাপগুলি সম্পর্কে পরিচিত হয়ে সেগুলির সঙ্গে সম্পর্ক গড়ে তোলার আহ্বান জানান। প্রধানমন্ত্রী ‘কুটুকি কিড লার্নিং অ্যাপ’ সহ একাধিক অ্যাপের কথা উল্লেখ করেন। ‘কুটুকি কিড লার্নিং অ্যাপ’ শিশুদের জন্য পারস্পরিক মতবিনিময়ের একটি অভিনব কৌশল। মাইক্রো-ব্লগিং প্ল্যাটফর্মের জন্য তিনি ‘কুকুকু’ অ্যাপের কথাও উল্লেখ করেন। যুব সম্প্রদায়ের মধ্যে ‘চিঙ্গারি’ অ্যাপ দ্রুত জনপ্রিয় হচ্ছে বলে উল্লেখ করে শ্রী মোদী জানান, যে কোনও সরকারি কর্মসূচি সম্পর্কে সঠিক তথ্য পেতে ‘আস্ক সরকার অ্যাপ’ একটি উপযুক্ত ডিজিটাল মাধ্যম হয়ে উঠেছে। তিনি ফিটনেস সংক্রান্ত ‘স্টেপ সেট গো’ অ্যাপের কথাও বিশেষভাবে উল্লেখ করেন। প্রধানমন্ত্রী আরও বলেন, আজকের ছোট স্টার্ট-আপগুলি আগামীদিনে বড় সংস্থায় পরিণত হবে এবং বিশ্বে ভারতের পরিচিতি বহন করবে। শ্রী মোদী বলেন, একথা ভুলে গেলে চলবে না যে আজ বিশ্বের বড় সংস্থাগুলি একদা স্টার্ট-আপ হিসেবে কাজ শুরু করেছিল।
ভূমিকম্প পরবর্তী পর্যায়ে নেপালের পুনর্গঠনপ্রচেষ্টার প্রশংসা করলেন শ্রী নরেন্দ্র মোদী

নেপালেরপ্রাক্তন প্রধানমন্ত্রী শ্রী শের বাহাদুর দেউবা গতকাল এখানে সাক্ষাৎ করেন ভারতেরপ্রধানমন্ত্রী শ্রী নরেন্দ্র মোদীর সঙ্গে। শ্রী দেউবা-কেস্বাগত জানিয়ে ভারতের প্রধানমন্ত্রী বলেন, ভূ-কম্প পরবর্তী পর্যায়ে নেপালেরপুনর্নির্মাণ ও পুনর্গঠন প্রচেষ্টায় সর্বতোভাবে সহায়তাদানে প্রতিশ্রুতিবদ্ধ ভারত। সাংবিধানিকবিভিন্ন বিষয়ের সমাধানে ঐ দেশ যেভাবে এগিয়ে গেছে তার বিশেষ প্রশংসা করেন শ্রীনরেন্দ্র মোদী। তিনি আশা প্রকাশ করে বলেন যে, এই ধরণের বিভিন্ন প্রশ্নে সহযোগিতারমধ্য দিয়ে দ্রুত সমস্যা নিরসনের চেষ্টা অব্যাহত থাকবে।
প্রধানমন্ত্রী পশ্চিমবঙ্গের জলপাইগুড়ি সফর করেছেন

প্রধানমন্ত্রী শ্রী নরেন্দ্র মোদী আজ পশ্চিমবঙ্গের জলপাইগুড়ি সফর করেছেন। তিনি ৩১ ডি জাতীয় সড়কের ফালাকাটা থেকে সলসলাবাড়ির মধ্যে চার লেন করার কাজের ভিত্তিপ্রস্তর স্থাপন করেন এবং জলপাইগুড়ি সফরে কলকাতা হাইকোর্টের সার্কিট বেঞ্চেরও উদ্বোধন করেন। জাতীয় সড়ক উন্নয়ন প্রকল্পের দ্বিতীয় পর্যায়ে ৪১.৭ কিলোমিটার দীর্ঘ ফালাকাটা থেকে সলসলাবাড়ির এই অংশটিকে পূর্ব – পশ্চিম করিডরের অংশ হিসাবে উন্নয়নের সিদ্ধান্ত নেওয়া হয়। এই জাতীয় সড়কটি উত্তর – পূর্বাঞ্চলের সংযোগকারী এক গুরুত্বপূর্ণ সড়ক হিসাবে বিবেচিত হয়। এই প্রকল্পটি আড়াই বছরের মধ্যে সম্পূর্ণ হবে। ‘বিল্ড – অপারেট – ট্রান্সফার’ বা নির্মাণ, কার্যকর এবং হস্তান্তরের ভিত্তিতে এই কাজটি সম্পন্ন হবে। এরফলে, সলসলাবাড়ি ও আলিপুর দুয়ার থেকে শিলিগুড়ির মধ্যে দূরত্ব প্রায় ৫০ কিলোমিটার কমে যাবে। এদিকে জলপাইগুড়িতে কলকাতা হাইকোর্টের সার্কিট বেঞ্চ, দার্জিলিং, কালিম্পং, জলপাইগুড়ি ও কুচবিহার, উত্তরবঙ্গের এই চারটি জেলার মানুষের জন্য দ্রুত বিচারের ব্যবস্থা করবে। এই চারটি জেলার অধিবাসীদের এখন থেকে ৬০০ কিলোমিটার দূরে কলকাতা হাইকোর্টে যাতায়াতের পরিবর্তে ১০০ কিলোমিটারেরও কম দূরত্বে বিচারের জন্য যাতায়াত করতে হবে।
জ্যৈষ্ঠ অষ্টমী উপলক্ষ্যে কাশ্মীরী পন্ডিতদের প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী জ্যৈষ্ঠ অষ্টমী উপলক্ষ্যে কাশ্মীরী পণ্ডিত সম্প্রদায়কে শুভেচ্ছা জানিয়েছেন। তাঁর শুভেচ্ছা বার্তায় প্রধানমন্ত্রী বলেন, “ জ্যৈষ্ঠ অষ্টমীর এই পবিত্র তিথিতে আমি বিশেষ করে কাশ্মীরী পন্ডিত সম্প্রদায়ের মানুষদের শুভেচ্ছা জানাচ্ছি। মাতা খীর ভবানীর আশীর্বাদে সকলের জীবন সুখ, সুস্বাস্থ্য ও সমৃদ্ধিময় হোক।“
পঞ্চম ভারত আন্তর্জাতিক বিজ্ঞান উৎসব প্রধানমন্ত্রী উদ্বোধন করবেন

প্রধানমন্ত্রী শ্রী নরেন্দ্র মোদী আজ বিকেল চারটেয় পঞ্চম ভারত আন্তর্জাতিক বিজ্ঞান উৎসবের উদ্বোধন করবেন। তিনি কলকাতায় অনুষ্ঠানে অংশগ্রহণকারীদের উদ্দেশ্যে ভিডিও কনফারেন্সের মাধ্যমে ভাষণ দেবেন। এই উৎসবের মূল উদ্দেশ্য, জনগণের মধ্যে বিজ্ঞানমনস্কতা গড়ে তোলা, বিজ্ঞান ও প্রযুক্তিতে ভারতের অবদান তুলে ধরা এবং এরফলে মানুষ কিভাবে উপকৃত হবে তা অবগত করা। এই বছরে উৎসবের থিম হল ‘রাইজেন ইন্ডিয়া’- গবেষণা, উদ্ভাবন ও বিজ্ঞানের মাধ্যমে জাতির ক্ষমতায়ণ।
ভারত ও কমোরস – এর মধ্যে স্বাস্থ্য ওষুধ ক্ষেত্রে স্বাক্ষরিত সমঝোতাপত্রে মন্ত্রিসভার কর্ম পরবর্তী অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও কমোরসের মধ্যে স্বাস্থ্য ও ওষুধ ক্ষেত্রে সহযোগিতার লক্ষ্যে গত ১১ অক্টোবর স্বাক্ষরিত সমঝোতাপত্র বা মউ – এ কর্মপরবর্তী অনুমোদন মিলেছে। উল্লেখ করা যেতে পারে, উপ-রাষ্ট্রপতির কমোরস সফরের সময় গত ১১ অক্টোবর এই সমঝোতাপত্র স্বাক্ষরিত হয়েছিল। দুই দেশের মধ্যে এই সমঝোতাপত্র স্বাক্ষরের ফলে স্বাস্থ্য ও ওষুধ ক্ষেত্রে নিম্নলিখিত বিষয়ে সহযোগিতা গড়ে উঠবে – · প্রশিক্ষণ ও দক্ষতা বৃদ্ধি · অভিজ্ঞতা বিনিময় · হাসপাতালগুলির প্রাতিষ্ঠানিক মানোন্নয়ন, হসপিটাল ম্যানেজমেন্ট · ক্যান্সার চিকিৎসায় পারস্পরিক সহযোগিতা · সংক্রামক ও অসংক্রামক অসুখ-বিসুখ · ফার্মা সামগ্রী, চিকিৎসা সরঞ্জাম ও বায়োমেডিকেল সামগ্রী সংগ্রহ · টেলি মেডিসিন কর্মসূচি রূপায়ণে সহযোগিতা · স্বাস্থ্য ক্ষেত্রে বেসরকারি বিনিয়োগে উৎসাহ · পারস্পরিক সিদ্ধান্তের ভিত্তিতে স্থির হওয়া একাধিক ক্ষেত্র দু’দেশের মধ্যে সহযোগিতার বিষয়গুলি নিয়ে বিস্তারিত আলাপ-আলোচনার জন্য একটি কর্মীগোষ্ঠী গঠন করা হবে। এই গোষ্ঠী সমঝোতাপত্র রূপায়ণের নানা দিক খতিয়ে দেখবে।
তামিলনাড়ুর প্রবল বর্ষণ ও বন্যায় ক্ষতিগ্রস্তদের জন্য প্রধানমন্ত্রীর জাতীয় ত্রাণ তহবিল থেকে অর্থ সাহায্যের ঘোষণা করলেন প্রধানমন্ত্রী

তামিলনাড়ুর প্রবল বর্ষণে উদ্ভুত বন্যা পরিস্থিতির কারণে যাঁরা প্রাণ হারিয়েছেন তাঁদের নিকট আত্মীয়-পরিজনকে প্রধানমন্ত্রীর জাতীয় ত্রাণ তহবিল থেকে ২ লক্ষ টাকা করে দেওয়ার কথা ঘোষণা করেছেন প্রধানমন্ত্রী শ্রী নরেন্দ্র মোদী। বন্যায় মারাত্মকভাবে আহতদের প্রধানমন্ত্রীর জাতীয় ত্রাণ তহবিল থেকে দেওয়া হবে ৫০ হাজার টাকা করে ত্রাণ সহায়তা।
নাগাল্যান্ড বিধানসভার অধ্যক্ষ ইয়ার ভিকো-ও ইয়োসুর প্রয়াণে প্রধানমন্ত্রীর শোক জ্ঞাপন

নাগাল্যান্ড বিধানসভার অধ্যক্ষ ভিকো-ও ইয়োসুর প্রয়াণে প্রধানমন্ত্রী শ্রী নরেন্দ্র মোদী শোক জ্ঞাপন করেছেন। এক ট্যুইট বার্তায় প্রধানমন্ত্রী বলেছেন, ‘নাগাল্যান্ড বিধানসভার অধ্যক্ষ ভিকো-ও ইয়োসুরের প্রয়াণ বেদনাদায়ক। তিনি ছিলেন একজন পরিশ্রমী নেতা, যিনি তাঁর জীবন নাগাল্যান্ডের উন্নয়নে উৎসর্গ করেছেন। এই দুঃসময়ের সময় আমি তাঁর পরিবার এবং অনুগামীদের প্রতি সমবেদনা জানাচ্ছি। তাঁর আত্মার শান্তি কামনা করছি।’
গুরু নানক জয়ন্তীতে দেশবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী গুরু নানক জয়ন্তী উপলক্ষে দেশবাসীকে শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “গুরু নানক জয়ন্তীতে প্রত্যেককে আমার শুভেচ্ছা জানাই। গুরু নানকের সেবা, করুণা ও সম্প্রীতির চিরন্তন বার্তা সকলকে অনুপ্রাণিত করে।“
আয়ুষ্মান ভারত কর্মসূচির সৌজন্যে ছত্তিশগড়ের ২১ বছর বয়সী একজনের জীবন রক্ষা হয়েছে

ছত্তিশগড়ের সঞ্জয় ভারগেম নামে ২১ বছর বয়সী এক ব্যক্তি বুকে যন্ত্রনা, প্যালপিটিশন, ভার্টিগো, কাশি এবং শ্বাসকষ্ট জনিত সমস্যা নিয়ে গত ১৪ই ফেব্রুয়ারী হাসপাতালে ভর্তি হয়েছিলেন। প্রয়োজনীয় পরীক্ষা-নিরীক্ষার পর জানা যায় সঞ্জয়ের হৃদপিন্ডে দুটি ভাল্ভ বা ধমনী প্রতিস্হাপনের প্রয়োজন রয়েছে। অত্যন্ত দরিদ্র পরিবার সঞ্জয়ের পক্ষে এই চিকিৎসার খরচ বহন করা সম্ভব ছিলনা। আশাহত হয়ে সঞ্জয় ও তার পরিবার গ্রামে ফিরে যান। কিন্তু গ্রামে ফিরে আসার পর সঞ্জয়ের পরিবার প্রধানমন্ত্রী জন আরোগ্য যোজনা (পিএম-জেএওয়াই) সম্পর্কে জানতে পারেন। এই কর্মসূচি সঞ্জয় ও তার পরিবারের কাছে আশার আলো নিয়ে আসে। সঞ্জয়ের হৃদপিন্ডে এই অস্ত্রপচারের জন্য খরচ ছিল কমপক্ষে ২ লক্ষ টাকার মতো। পিএম-জেএওয়াই কর্মসূচির মাধ্যমে গত ১৮ই ফেব্রুয়ারী তার সফল অস্ত্রপচার হয় সম্পূর্ণ নিখরচায়। সঞ্জয় এখন বুকের যন্ত্রনা ভুলে গিয়ে আনন্দময় ও স্বাস্হ্যকর জীবনযাপন করছেন। ছত্তিশগড় থেকে আরও ৩১জন সুফলভোগীর মধ্যে সঞ্জয় একজন, যাঁরা আজ বিশ্বের সর্ববৃহৎ কর্মসূচির সাফল্যের কথা প্রধানমন্ত্রী সঙ্গে সাক্ষাৎ করে তাঁকে শোনান। ঠিক এক বছর আগে ২০১৮তে বিশ্বের সর্ববৃহৎ স্বাস্হবিমা কর্মসূচি আয়ুষ্মান ভারতের সূচনা হয়েছিল। উদ্দেশ্য, দেশের ১০ কোটি ৭৪ লক্ষের বেশি দরিদ্র মানুষের কাছে সহজে চিকিসাৎ পরিষেবা পৌঁছে দেওয়া। সঞ্জয় ভারগেমের মতো ৫০ হাজারের বেশি মানুষ বিগত এক বছরে নিজেদের রাজ্যের বাইরে প্রয়োজনীয় চিকিসাৎ সুযোগ-সুবিধা পেয়েছেন। আয়ুষ্মান ভারত কর্মসূচির মাধ্যমে এই চিকিসাৎ পরিষেবা বিপুল সংখ্যক মানুষের কাছে পৌঁছে দেওয়া সম্ভব হয়েছে। আয়ুষ্মান ভারত- প্রধানমন্ত্রী জন আরোগ্য যোজনা (পিএমজেএওয়াই)কর্মসূচির আওতায় নথিভুক্ত হাসপাতালের সংখ্যা ১৬ হাজার ৮৫। নথিভুক্ত হাসপাতালগুলি থেকে ৪১ লক্ষের বেশি মানুষ এই কর্মসূচির সুযোগ-সুবিধা পেয়েছেন এবং ১০ কোটির বেশি ই-কার্ড দেওয়া হয়েছে। আয়ুষ্মান ভারত কর্মসূচির আওতায় সারা দেশজুড়ে ২০ হাজার ৭০০র বেশি স্বাস্হ্য পরিষেবা ও রোগী কল্যাণ কেন্দ্র চালু রয়েছে। 02
তামিলনাড়ুর চেঙ্গালপাত্তুতে দুর্ঘটনায় প্রাণহানির খবরে প্রধানমন্ত্রীর শোক প্রকাশ

নয়াদিল্লি, ৮ জুলাই, ২০২২ প্রধানমন্ত্রী শ্রী নরেন্দ্র মোদী তামিলনাড়ুর চেঙ্গালপাত্তু জেলায় দুর্ঘটনায় প্রাণহানির খবরে গভীর শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “চেঙ্গালপত্তুতে দুর্ঘটনায় প্রাণহানির খবরে আমি শোকাহত। স্বজনহারাদের প্রতি সমবেদনা জানাই। আহতদের দ্রুত আরোগ্য কামনা করি। প্রধানমন্ত্রী @narendramodi”
কবি রামধারী সিং দিনকরের জন্মবার্ষিকীতে প্রধানমন্ত্রীর প্রণাম

প্রধানমন্ত্রী শ্রী নরেন্দ্র মোদী কবি রামধারী সিং দিনকর’কে তাঁর জন্মবার্ষিকীতে প্রণাম জানিয়েছেন। এক বার্তায় প্রধানমন্ত্রী বলেছেন, “কবি দিনকরজী’কে তাঁর জন্মজয়ন্তীতে আমার প্রণাম জানাই। হিন্দি ভাষা ও সাহিত্যে তাঁর অমূল্য অবদান রয়েছে। তাঁর সাহিত্য রচনা সমগ্র দেশকে প্রভাবিত করেছে”।
নেতাজি সম্পর্কিত ফাইলের প্রথম সেটটি আজ তুলে দেওয়া হল জাতীয় পুরাতত্ত্ব বিভাগের হাতে

নেতাজি সম্পর্কিত ফাইলের প্রথম সেটটি আজ ভারতের জাতীয় পুরাতত্ত্ব বিভাগের মহানির্দেশকের হাতে তুলে দিলেন প্রধানমন্ত্রীর প্রিন্সিপাল সচিব শ্রী নৃপেন্দ্র মিশ্র। এর মধ্য দিয়ে আগামী বছর ২৩ জানুয়ারি নেতাজি সম্পর্কিত ফাইল প্রকাশের পথে আরও এক ধাপ এগিয়ে গেল কেন্দ্রীয় সরকার। প্রসঙ্গত উল্লেখ্য, এ বছর গত ৪ অক্টোবর নেতাজি সুভাষ চন্দ্র বসুর আত্মীয়-পরিজনদের প্রধানমন্ত্রী তাঁর ৭ রেস কোর্স রোডের বাসভবনে সাদর অভ্যর্থনা জানিয়ে বলেন, নেতাজি সম্পর্কে তাঁদের সকলের আবেগ ও আশা-আকাঙ্ক্ষার শরিক হতে পেরে তিনি এবং তাঁর সরকার বিশেষভাবে গর্বিত। প্রধানমন্ত্রী তাঁদের আরও বলেন যে ইতিহাসকে গোপন রাখার নীতিতে তাঁর সরকার বিশ্বাস করে না। ইতিহাসের কন্ঠরোধ করার কোন অভিপ্রায়ও তাঁর সরকারের নেই। এই কারণে নেতাজি সম্পর্কিত যাবতীয় তথ্য দেশবাসীর কাছে উন্মুক্ত করে দিতে তাঁরা অঙ্গীকারবদ্ধ। নেতাজির পরিবার-পরিজনদের আশ্বাস দিয়ে প্রধানমন্ত্রী বলেন যে ফাইল প্রকাশের জন্য তাঁর সরকার যা যা করণীয় সমস্ত কিছুই করবে এবং এ ব্যাপারে অন্যান্য দেশের সঙ্গেও কথাবার্তা বলবে। প্রধানমন্ত্রী তাঁদের প্রতিশ্রুতি দিয়েছিলেন যে নেতাজির জন্মবার্ষিকী ২৩ জানুয়ারি, ২০১৬-তে এই ফাইল প্রকাশ করার কাজ শুরু হবে। প্রধানমন্ত্রীর ঘোষণা ও প্রতিশ্রুতি অনুযায়ী, প্রধানমন্ত্রীর দপ্তরে রক্ষিত নেতাজি সম্পর্কিত ৩৩টি ফাইলের প্রথম সেট আজ জাতীয় পুরাতত্ত্ব বিভাগের হাতে তুলে দেওয়া হল। নেতাজি সম্পর্কিত মোট ৫৮টি ফাইল ডিজিটাল পদ্ধতিতে সংরক্ষণ করে সমগ্র জাতির কাছে উন্মুক্ত করা হবে। এ ব্যাপারে কেন্দ্রীয় স্বরাষ্ট্র মন্ত্রক ও বিদেশ মন্ত্রক পৃথক পৃথকভাবে বিষয়টি দেখভাল করছে। নেতাজি সম্পর্কিত তথ্য প্রকাশ সম্পর্কে দেশবাসীর বহুদিনের দাবি ও চাহিদা এবার পূরণ হতে চলেছে।
দীর্ঘদিন ধরে ডঃ কালামের সঙ্গে খুব ঘনিষ্ঠভাবে মতবিনিময় করার সৌভাগ্য আমার হয়েছে: প্রধানমন্ত্রী

নয়াদিল্লি, ১৫ অক্টোবর, ২০২২ প্রধানমন্ত্রী শ্রী নরেন্দ্র মোদী ডঃ এপিজে আব্দুল কালামের তাঁর সঙ্গে যে সম্পর্ক গড়ে উঠেছিল সেই সংক্রান্ত কয়েকটি মুহূর্ত আজ প্রাক্তন রাষ্ট্রপতির জন্মবার্ষিকীতে সকলের মধ্যে ভাগ করে নিয়েছেন। ডঃ কালামের সম্পর্কিত নাতি নরেন্দ্র মোদীর সঙ্গে প্রাক্তন রাষ্ট্রপতির বন্ধুত্বপূর্ণ সম্পর্কের কিছু স্মৃতি এবং তাঁর ঐতিহ্যকে শ্রদ্ধা জানানোর প্রধানমন্ত্রীর উদ্যোগ ‘মোদি স্টোরি’তে ট্যুইট করেছেন। সেই ট্যুইটের জবাবে প্রধানমন্ত্রী তাঁর ট্যুইট বার্তায় বলেছেন; “দীর্ঘদিন ধরে ডঃ কালামের সঙ্গে খুব ঘনিষ্ঠভাবে কথা বলার সৌভাগ্য আমার হয়েছে। তাঁর প্রতিভা, নম্র স্বভাব এবং দেশের উন্নয়নের জন্যআগ্রহের পরিচয় খুব কাছ থেকে আমি পেয়েছি।”
সামজ কল্যাণমূলক সংগঠনগুলির সঙ্গে প্রধানমন্ত্রীর মতবিনিময়

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে সমাজ কল্যাণমূলক সংঠনগুলির প্রতিনিধিদের সঙ্গে মতবিনিময় করেন। প্রধানমন্ত্রী বলেন, কোভিড-১৯ চ্যালেঞ্জ মোকাবিলায় সারা দেশ সংযম, ধৈর্য্য ও সহনশীলতার উজ্জ্বল উদাহরণ রাখছে। মহাত্মা গান্ধীর কথা স্মরণ করে শ্রী মোদী বলেন, গান্ধীজী প্রায়শই বলতেন – দরিদ্র ও নিপীড়িতদের সেবা করাই দেশ সেবার সর্বোত্তম উপায়। মানবতার কাজে যুক্ত সংগঠনগুলির আন্তরিকতা ও অঙ্গীকারের প্রশংসা করেন প্রধানমন্ত্রী। প্রধানমন্ত্রী আরও বলেন, সমাজ কল্যাণের সঙ্গে যুক্ত সংঠনগুলির তিনটি স্বতন্ত্র বিশেষত্ব রয়েছে। এগুলি হ’ল – মানবিক প্রয়াস, বিপুল জনসংযোগ এবং তাঁদের সেবার মনোভাব ।এই বৈশিষ্ট্যগুলির জন্যই জনকল্যাণমূলক সংগঠনগুলি সকলের আস্থা অর্জন করেছে। তিনি বলেন, দেশ এখন এক অভূতপূর্ব সমস্যার সম্মুখীন। তাই, এই পরিস্থিতিতে সমাজকল্যাণ সংগঠনগুলির সেবামূলক ভূমিকা এবং তাদের সহায় সম্পদ অত্যন্ত জরুরি। গরিব মানুষের মৌলিক চাহিদা পূরণে এই সংগঠনগুলি গুরুত্বপূর্ণ ভূমিকা পালন করতে পারে মন্তব্য করে শ্রী মোদী বলেন, তাঁরা নিজেদের চিকিৎসা পরিষেবা ও স্বেচ্ছাসেবকদের কাজে লাগিয়ে রোগী ও আর্ত মানুষদের সাহায্য করতে পারেন। উদ্ভূত এই চ্যালেঞ্জ মোকাবিলায় স্বল্পমেয়াদী পদক্ষেপ গ্রহণের পাশাপাশি, দীর্ঘমেয়াদী ভিত্তিতে পরিকল্পনা গ্রহণও সমান প্রয়োজন। শ্রী মোদী আরও বলেন, কুসংস্কার, ভুল ধারণা ও বিভ্রান্তি দূর করার ক্ষেত্রে সমাজ কল্যাণমূলক সংগঠনগুলির বড় ভূমিকা রয়েছে। শ্রী মোদী হতাশা ব্যক্ত করে বলেন, অন্ধবিশ্বাসের নামে বহু মানুষ এক জায়গায় সমবেত হয়ে সামাজিক দূরত্ব বজায় রাখার নিয়মগুলি উপেক্ষা করছেন। তাই, এই পরিস্থিতিতে ভাইরাস সংক্রমণ রুখতে সামাজিক দূরত্ব বজায় রাখার গুরুত্ব প্রচার করা খুবই জরুরি। সমাজ কল্যাণমূলক সংগঠনগুলির প্রতিনিধিরা দক্ষতার সাথে বর্তমান পরিস্থিতি মোকাবিলায় প্রধানমন্ত্রীর নেতৃস্থানীয় ভূমিকার প্রশংসা করেন। ভাইরাস সংক্রমণ প্রতিরোধে সরকারের গৃহীত পদক্ষেপগুলিরও তাঁরা প্রশংসা করেন। পিএম – কেয়ার্স তহবিল গঠনের বিষয়টির প্রতি সমর্থন জানিয়ে প্রতিনিধিরা প্রধানমন্ত্রীকে জানান, তাঁদের সঙ্গে যুক্ত সমস্ত স্বেচ্ছাসেবক ও কর্মী দেশের এই সংকটকালে নিজেদের সম্পূর্ণভাবে নিয়োজিত করবেন। সচেতনতামূলক অভিযানের মাধ্যমে বর্তমান চ্যালেঞ্জগুলি মোকাবিলায় তাঁরা যে কাজ করে চলেছেন, সে সম্পর্কে প্রতিনিধিরা প্রধানমন্ত্রীকে অবহিত করেন। কোভিড-১৯ সংক্রমণে প্রভাবিত ব্যক্তিদের, বিশেষ করে দরিদ্র ও আর্ত মানুষের মৌলিক চাহিদা ও চিকিৎসার সুযোগ-সুবিধা প্রদানে সমাজ কল্যাণ সংগঠনগুলির স্বেচ্ছাসেবকদের ভূমিকার কথা শ্রী মোদী আরও একবার স্মরণ করিয়ে দেন। তিনি জোর দিয়ে বলেন, বিভ্রান্তি দূর করতে এই পরিস্থিতিতে প্রয়োজন চিকিৎসা সংক্রান্ত ও বৈজ্ঞানিক পরামর্শের। এই মহামারীজনিত চ্যালেঞ্জ মোকাবিলায় শ্রী মোদী একজোট হয়ে কাজ করার কথা বলেন। সমাজ কল্যাণ সংগঠনগুলির সঙ্গে এই মতবিনিময় অনুষ্ঠানে প্রধানমন্ত্রীর উপদেষ্টা সহ নীতি আয়োগের কার্যনির্বাহী আধিকারিকও উপস্থিত ছিলেন।
পারস্পরিকসহযোগিতা ও কারিগরি সহায়তা প্রসারের লক্ষ্যে ভারতের সেবি এবং কুয়েতের সিএমএ-এরমধ্যে মউ স্বাক্ষরের প্রস্তাবে সম্মতি কেন্দ্রীয় মন্ত্রিসভার

সিকিউরিটিজঅ্যান্ড এক্সচেঞ্জ বোর্ড অফ ইন্ডিয়া (সেবি)-র সঙ্গে কুয়েতের ক্যাপিটাল মার্কেট্‌সঅথরিটি (সিএমএ)-এর পারস্পরিক সহযোগিতা ও কারিগরি সহায়তার লক্ষ্যে এক মউ স্বাক্ষরেরপ্রস্তাব বুধবার অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকে। এইদুটি নিয়ন্ত্রক সংস্থার মধ্যে অর্থনৈতিক সহযোগিতা ও সম্পর্ক মউ স্বাক্ষরের ফলে আরওপ্রসার লাভ করবে বলে আশা করা হচ্ছে। দু’দেশের শেয়ার বাজারের প্রসার ও বিকাশেরউপযোগী পরিস্থিতি গড়ে তুলতেও মউ স্বাক্ষরের ঘটনা বিশেষভাবে সাহায্য করবে। মউস্বাক্ষরের পরিপ্রেক্ষিতেদুটি সংস্থার মধ্যে তথ্য বিনিময়ের কাঠামোটিও আরও মজবুতহয়ে ওঠার সম্ভাবনা রয়েছে যার ফলে, মূল্য সংযোজন ঘটবে সেবি এবং সিএমএ-র পারস্পরিকবৈদেশিক সহযোগিতা এবং নিয়ন্ত্রক সংস্থা হিসেবেদায়দায়িত্ব পালনের ক্ষেত্রেও। /
ভাদোদরায় বেশ কয়েকটি উন্নয়নপ্রকল্পের সূচনা করলেন প্রধানমন্ত্রী

প্রধানমন্ত্রী শ্রী নরেন্দ্রমোদী রবিবার ভাদোদরা সিটি কম্যান্ড কন্ট্রোল সেন্টার, ওয়াঘোদিয়া আঞ্চলিক জল সরবরাহপ্রকল্প এবং ব্যাঙ্ক অফ বরোদার নতুন সদর দফতর ভবনটি জাতির উদ্দেশে উৎসর্গ করেন। প্রধানমন্ত্রী আবাস যোজনার(গ্রামীণ ও শহরাঞ্চলের) আওতায় সুফল গ্রহীতাদের হাতে বাসস্হানের চাবি-ও তুলে দেনতিনি। সুসংবদ্ধ পরিবহণকেন্দ্র, আঞ্চলিক জল-সরবরাহ কর্মসূচি, আবাসন প্রকল্প এবংএকটি ফ্লাইওভার সহ বিভিন্ন পরিকাঠামো ও উন্নয়ন প্রকল্পেরও এদিন শিলান্যাস করেনপ্রধানমন্ত্রী। মুন্দ্রা-দিল্লী পেট্রোলিয়াম উৎপাদন সম্পর্কিত একটি পাইপলাইন এবংএইচপিসিএল-এর একটি গ্রীনফিল্ড বিপণন টার্মিনাল প্রকল্পেরও এদিন ভিত্তিপ্রস্তরস্হাপন করেন তিনি। এই উপলক্ষে ভাদোদরায় একসমাবেশে ভাষণদানকালে শ্রী মোদী বলেন, ভাদোদরা শহরে যেভাবে এবং যে মাত্রায় উন্নয়নকর্মসূচির কাজ এদিন শুরু হল তা এককথায় অভূতপূর্ব। প্রধানমন্ত্রী বলেন,উন্নয়নকেই যে তাঁর সরকার বিশেষ অগ্রাধিকার দিয়েছে একথা আজ সুস্পষ্ট। নাগরিকদেরসার্বিক কল্যাণে সহায়-সম্পদকে সর্বতোভাবে কাজে লাগানো হচ্ছে। শ্রী মোদী বলেন, তাঁর শৈশবাস্হাথেকেই ঘোঘা এবং দহেজের মধ্যে ফেরি সার্ভিসের কথা তিনি শুনে এসেছেন। যেহেতু তাঁরসরকার এখন সার্বিক উন্নয়নের লক্ষ্যে কাজ করে চলেছে তাই এই নতুন ফেরি সার্ভিসটির আজসূচনা হল। পূর্ববর্তী বছরগুলির মতোইআগামী ৩১ অক্টোবর সর্দার প্যাটেলের জন্মজয়ন্তী উপলক্ষে আয়োজিত হবে ‘ ঐক্যের জন্য দৌড়। ’ এই কর্মসূচিতে উ ৎসাহ উদ্দীপনার সঙ্গে যোগদিতে তিনি আহ্বান জানান সকল মানুষকেই।